"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 4 GO KWALA NAKO E E TSHITSINTSWENG YA GO RUTA Bonnye jwa nako: Ura e le 1 le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng gararo ka beke mo metsotsong e le 15 Barutwana ba tswelela go dirisa mokwalo o o sa tshwaraganang fa ba kwala mme ba simolola go ithuta mofuta wa mokwalo o o tshwaraganeng. Mofuta wa mokwalo o o tshwaraganeng o tla laolwa ke pholisi ya mokwalo ya sekolo/ porofense. Go babalela mokwalo o o sa tshwaraganang • Dirisa didiriswa tsa go kwala ka nonofo: phensele, raba le rula • Babalela tiriso ya mokwalo o o sa tshwaraganang fa o kwala. Phetogo go ya kwa mokwalong o o tshwaraganeng • Kopolola le go kwala bonnye ditlhaka di le pedi tsa mokwalo o o tshwaraganeng mo bekeng, gore fa kgweditharo e fela o be o feditse ditlhaka tsotlhe • Kopolola le go kwala mafoko a makhutshwane ka mokwalo o o tshwaraganeng • Kopolola le go kwala ditlhakakgolo tse di tlwaelegileng ka mokwalo o o tshwaraganeng (sk. A, E, H, I, M, O, S, T, W, Y) • Kwala le go kopolola dipolelo tse dikhutshwane ka mokwalo o o tshwaraganeng Mokwalokopanelo, ka ditlhopha le ka nosi: Dithuto tsa barutwana botlhe/ ditlhopha tse dinnye di dirwa ga 2-3 ka beke mo metsotsong e le 20 di agelela le go gokagana le puisokopanelo. Dirisa ditirwana tsa mokwalokopanelo go bontsha barutwana tiriso e e siameng ya matshwao a puiso, mopeleto le thutapuo (dipaka, bongwe le bontsi). Neela barutwana letlhomeso go ba thusa go kwala resepi le go rulaganya tshedimosetso mo tšhateng/papetlaneng. Ba bontshe gore thanodi e e bonolo e dirisiwa jang, o tlhalosa tatelano ya dialefabete. • Tsaya karolo mo puisanong le go nna le seabe mo go neeleng dikakanyo tsa gago • Lekelela ka mafoko: o kwale leboko kgotsa pina e e bonolo • Kwala bonnye ditemana di le pedi (dipolelo di le lesome) ka ga maitemogelo a gago kgotsa ditiragalo tse di jaaka keteko ya moletlo wa ba losika • Ditlhangwa tsa ntlha, go kwala le go phasalatsa/tlhagisa kgang e e leng ya gago ya bonnye ditemana di le pedi, o dirise puo e e jaaka “ga twe e rile, ka letsatsi le lengwe” le “kwa bokhutlong” • Rulaganya tshedimosetso mo tšhateng kgotsa mo papetlaneng • Dirisa dipopego tsa tshedimosetso jaaka fa o kwala diresepi • Tlhomaganya setlhangwa o dirise mafoko a tshwana le ‘sa ntlha’, ‘latelang’, le ‘la bofelo/kwa bokhutlong’ • Dirisa matshwao a a nepagetseng a puiso (dikhutlo, diphegelwana, matshwao a potso le matshwao a tsiboso) gore ba bangwe ba kgone go buisa se o se kwadileng • Peleta mafoko a a tlwaelegileng ka nepagalo le go leka go peleta mafoko a o sa a itseng o dirisa kitso ya medumopuo • Dirisa pakajaanong, pakapheti, le pakatlang ka nepagalo • Aga lenaane la mafoko le thanodi e e leng ya gago • Dirisa thanodi go lebelela bokao le mopeleto wa mafoko CAPS 101"